ཨན་ཆི་དབྱིས་ཉིན་ཤས་གོང་འཚོགས་པའི་སྐབས་ལྔ་པའི་རྒྱལ་ཡོངས་ཀྱི་བོད་རིག་པའི་ལས་དོན་མཐུན་སྦྱོར་ཚོགས་འདུའི་ཐོག་ཀྲུང་གོ་ནི་བོད་རིག་པའི་ཕ་ཡུལ་ཡིན།བོད་རིག་པ་ཞིབ་འཇུག་དེ་རང་རྒྱལ་དུ་ལོ་རྒྱུས་ཡུན་རིང་ལྡན་ཡོད།ཉེ་བའི་ལོ་ཤས་རིང་།རང་རྒྱལ་གྱི་བོད་རིག་པ་ཞིབ་འཇུག་ལ་གྲུབ་འབྲས་ཕུན་སུམ་ཚོགས་པོ་ཐོབ་ཡོད།མིག་སྔ་དང་སླད་ཕྱིན་གྱི་དུས་སྐབས་ཤིག་ནང་རྒྱལ་ཡོངས་ཀྱི་བོད་རིག་པའི་ལས་རིགས་ཀྱིས་བོད་ལྗོངས་དང་བོད་ཁུལ་ཞིང་ཆེན་བཞིའི་སྤྱི་ཚོགས་རྒྱུན་མཐུད་དང་།ཡུན་རིང་།ཕྱོགས་ཡོངས་བཅས་བརྟན་ལྷིང་རྒྱུན་འཁྱོངས་ཀྱི་གནད་དོན་དང་།བོད་ལྗོངས་དང་བོད་ཁུལ་ཞིང་ཆེན་བཞིའི་འཕེལ་རྒྱས་དོ་སྙོམས་པོ་མེད་པ་དང་ཆ་ཚང་པོ་མེད་པའི་གནད་དོན།བོད་བརྒྱུད་ནང་བསྟན་སྤྱི་ཚོགས་རིང་ལུགས་སྤྱི་ཚོགས་དང་འཚམ་མཐུན་ཡོང་བ་བྱེད་པའི་གནད་དོན།ཕུལ་བྱུང་གི་མི་རིགས་རིག་གནས་སྲུང་སྐྱོང་དང་།འཕེལ་རྒྱས།དེ་བཞིན་ཀྲུང་དབྱང་གིས་བོད་ལྗོངས་དང་བོད་ཁུལ་ཞིང་ཆེན་བཞིའི་སྲིད་ཇུས་ཁག་དོན་འཁྱོལ་དང་འཐུས་ཚང་ལ་རྒྱབ་སྐྱོར་བྱེད་པ་སོགས་གནད་དོན་རབ་དང་རིམ་པར་ཞིབ་འཇུག་གཏིང་ཟབ་བྱེད་དགོས་ཞེས་བཤད་པ་རེད།